
									       St-84/2026-46

REPUBLIKA HRVATSKA 				       
TRGOVAČKI SUD U PAZINU
52000 PAZIN, Dršćevka 1 					


     St-84/2026-46
  
Z A P I S N I K
(ročište za glasovanje o planu restrukturiranja)

Održano 5. listopada 2026. 
kod Trgovačkog suda u Pazinu, 
u predstečajnom postupku nad dužnikom 
A.D.M. Consulting d.o.o., Pula, Benussijeva ulica 56, OIB: 50573572503


OD SUDA PRISUTNI:
Adrijana Labinjan Skok, sutkinja 
Jasmina Matika, zapisničarka

Početak u 12:30 sati.

Utvrđuje se da su na današnje ročište pristupili:
- za dužnika: pun. Pavao Mrkonjić, odvjetnik iz Zagreba, koji je ujedno i vjerovnik u 
  ovom predstečajnom postupku
- povjerenik Davorin Kapustić


	Dužnik iznosi plan restrukturiranja usmeno u bitnome kao i pisano te zaključno dodaje da je planom predviđeno namirenje tražbina svih vjerovnika na isti način i to otpis 90% tražbine, otplata preostalih 10% bez kamata, poček 60 mjeseci te nakon isteka razdoblja počeka, isplata ostatka tražbine na 120 jednakih mjesečnih anuiteta. Svi vjerovnici su svrstani u jednu skupinu, to se odnosi i na vjerovnike utvrđenih tražbina kao i na vjerovnike osporenih tražbina odnosno u dijelu glasovanja na te vjerovnike sa ovršnom ispravom. Osim toga, da je tome tako potvrđuje da su način, uvjeti i rokovi namirenja istovjetni za vjerovnike utvrđenih tražbina kao i za vjerovnike osporenih tražbina. 

	Povjerenik je suglasan sa planom restrukturiranja.

	Prelazi se na odlučivanje o planu restrukturiranja glasovanjem. 

	S obzirom da je planom predviđen isti učinak prema svim stečajnim vjerovnicima, to se po odredbi čl. 308. st. 6. Stečajnog zakona (Narodne novine broj 71/2015, 104/2017, 36/2022, 27/2024, dalje: SZ) vjerovnici ne razvrstavaju u posebne skupine.

Utvrđuje se popis vjerovnika i prava glasa koja im pripadaju:

1.) 4 IN 1 d.o.o., Zagreb, Pavlenski put 5 O, OIB: 33482895153, u iznosu od 137.500,00 eura.
2.) A.D.M. H-Services d.o.o., Zagreb, Bolnička cesta 62, OIB: 35671599154, u iznosu od 15.744,83 eura.
3.) ADRIAN ASSAD DE MARCO, Pula, Benussijeva ulica 56, OIB: 73401809957, u iznosu od 3.586,13 eura.
4.) PATRICIA ASSAD DE MARCO, Zagreb, Bolnička cesta 34 C, OIB: 66331931747, u iznosu od 32.563,16 eura.
5.) CETERUM d.o.o., Obrovac, Ribnica 70, OIB: 67121377292, u iznosu od 5.000,00 eura.
6.) HEP OPSKRBA d.o.o., Zagreb, Ulica grada Vukovara 37, OIB: 63073332379, u iznosu od 585,72 eura.
7.) HONESTUS POSLOVANJE d.o.o., Zagreb, Prilaz Ivana Visina 1-3, OIB: 72945606144, u iznosu od 31.250,00 eura.
8.) HRVATSKO DRUŠTVO SKLADATELJA, Zagreb, Berislavićeva ulica 9, OIB: 56668956985, u iznosu od 670,03 eura.
9.) PAVAO MRKONJIĆ, odvjetnik, Zagreb, Ante Topića Mimare 24, OIB: 50443048410, u iznosu od 42.500,00 eura.
10.) REPUBLIKA HRVATSKA, MINISTARSTVO FINANCIJA, Zagreb, Katančićeva ulica 5, OIB: 18683136487, u iznosu od 31.691,44 eura.
11.) ZAGREBAČKI HOLDING d.o.o., Zagreb, Ulica grada Vukovara 41, OIB: 85584865987, u iznosu od 15,55 eura.
12.) ATLANTIC TRADE d.o.o., Zagreb, Miramarska cesta 23, OIB: 65106679992, u iznosu od 87.463,21 eura.
13.) CROATIA BANKA d.d., Zagreb, Ulica Roberta Frangeša - Mihanovića 9, OIB: 32247795989, u iznosu od 11.255,37 eura.


Prema odredbi čl. 58. st. 1. i 2. SZ-a vjerovnici glasuju pisanim putem na propisanom obrascu za glasovanje. Obrazac za glasovanje mora biti dostavljen sudu najkasnije do početka ročišta za glasovanje te ga mora potpisati i ovjeriti ovlaštena osoba. Ako je vjerovnik pravna osoba, uz obrazac mora biti priložen dokaz da ga je potpisala ovlaštena osoba. Ako vjerovnici do početka ročišta za glasovanje ne dostave obrazac za glasovanje ili dostave obrazac iz kojeg se ne može nedvojbeno utvrditi kako su glasovali, smatrat će se da su glasovali ZA plan restrukturiranja. 

Prema odredbi čl. 59. st. 2. SZ-a smatrat će se da su vjerovnici prihvatili plan restrukturiranja ako je u svakoj skupini većina vjerovnika glasovala ZA plan te zbroj tražbina vjerovnika koji su glasovali ZA plan dvostruko prelazi zbroj tražbina vjerovnika koji su glasovali PROTIV plana.

Utvrđuje se da su do početka današnjeg ročišta zaprimljeni obrasci za glasovanje sljedećih vjerovnika s pravom glasa:

- REPUBLIKA HRVATSKA, MINISTARSTVO FINANCIJA, Zagreb, Katančićeva ulica 5, OIB: 18683136487, u iznosu od 31.691,44 eura, koja je glasovala PROTIV plana restrukturiranja.

- HEP OPSKRBA d.o.o., Zagreb, Ulica grada Vukovara 37, OIB: 63073332379, u iznosu od 585,72 eura, koji je glasovao PROTIV plana restrukturiranja.

- CROATIA BANKA d.d., Zagreb, Ulica Roberta Frangeša - Mihanovića 9, OIB: 32247795989, u iznosu od 11.255,37 eura, koja je glasovala PROTIV plana restrukturiranja.

Ukupan iznos tražbina sa pravom glasa iznosi 399.825,44 eura, od toga su protiv plana restrukturiranja glasovali vjerovnici s ukupnim iznosom tražbine od 43.532,53 eura, što znači da je ZA plan restrukturiranja glasovalo vjerovnika sa 356.292,91 eura tražbina. Prema navedenom proizlazi da je protiv plana glasovalo 10,89 % tražbina a ZA plan restrukturiranja 89,11 % ukupnih tražbina s pravom glasa.


Sutkinja donosi 

r j e š e nj e

Utvrđuje se da se prema odredbi čl. 59. st. 2. SZ-a smatra da su vjerovnici prihvatili plan restrukturiranja dužnika dostavljen sudu 7. rujna 2026. a objavljen 10. rujna 2026. jer su za njega glasovali vjerovnici većinom glasova te zbroj tražbina vjerovnika koji su glasovali za plan dvostruko prelazi zbroj tražbina vjerovnika koji su glasovali protiv navedenog plana. 

	Odluka o potvrdi ili uskrati potvrde plana restrukturiranja donijeti će se u pisanom obliku.

	Ovaj zapisnik objaviti će se na e-Oglasnoj ploči suda.


Dovršeno u 12:45 sati.


			                	      Sutkinja	                   	        Povjerenik          




					   Zapisničarka		        Za dužnika





									         Vjerovnici



